**Podmienky prijatia pre bakalársky študijný program**

**Predškolská a elementárna pedagogika (Bc.)**

**PLATNÉ pre uchádzačov so začiatkom štúdia v AR 2023/2024**

**Profil absolventa:** učiteľ/ka MŠ; asistent/ka učiteľa; vychovávateľ/ka ŠKD

Predškolská a elementárna pedagogika (1. stupeň) - základnou podmienkou prijatia na štúdium je získanie úplného stredného vzdelania ukončeného maturitnou skúškou. Prijatí budú uchádzači, ktorí splnia definované kritériá v týchto oblastiach: (1) výsledok písomného testu, v rámci ktorého sa zisťujú intelektové schopnosti uchádzača, ako i jeho všeobecný vedomostný rozhľad; (2) priemer známok z koncoročného hodnotenia za 1. – 3. ročník SŠ v predmetoch slovenský jazyk a literatúra, matematika a cudzí jazyk; (3) výsledky maturitných skúšok; (4) aktivity uchádzača, pričom zohľadnené budú len aktivity doložené certifikátmi, vysvedčeniami, diplomami, prípadne potvrdeniami z organizácie, kde boli vykonávané. Hodnotené budú tieto aktivity: základná umelecká škola, stredoškolská odborná činnosť (SOČ), účasť na súťažiach v umeleckých, športových, tvorivých a iných činnostiach, vzdelávacie aktivity a dobrovoľnícka činnosť v oblasti práce s deťmi predškolského a mladšieho školského veku, zapájanie sa do mimoškolských aktivít, študijný pobyt v zahraničí, zapojenie sa do programu DofE, prípadne iné činnosti, ktoré prijímacia komisia posúdi ako relevantné vo vzťahu k študijnému programu. V druhom kole prijímacieho konania budú v rámci osobného pohovoru preverené komunikačné a osobnostné predpoklady uchádzačov pre výkon zvolenej profesie.

Uchádzači zo zahraničia musia preukázať ovládanie slovenského jazyka na úrovni B2. Keďže súčasťou povinnej skladby predmetov štúdia sú aj také, v ktorých študent preukazuje športovú zdatnosť, upozorňujeme uchádzačov, aby vstupovali do štúdia s vedomím, že im ich zdravotný stav umožní plnenie požiadaviek.

**Na základe aktuálneho počtu uchádzačov môže dekanka fakulty rozhodnúť o odpustení prijímacích skúšok alebo úprave kritérií.**

**Kritériá prijímacieho konania**

|  |  |  |  |
| --- | --- | --- | --- |
| 1. **kritérium**
 | 1. **kritérium**
 | 1. **kritérium**
 | 1. **kritérium**
 |
| Test | Priemer známok z koncoročného hodnotenia za 1. – 3. ročník SŠ zo slovenského jazyka a literatúry, matematiky a z ľubovoľného cudzieho jazyka | Výsledky externej časti maturitnej skúšky zo slovenského jazyka a literatúry | Mimoškolské aktivity uchádzačky/uchádzača |
| 60 bodov | 30 bodov | 0 bodov | 10 bodov |

1. **kolo prijímacieho konania**
2. **kritérium:** Skóre z písomného testu, v rámci ktorého sa zisťujú intelektové schopnosti uchádzača a jeho všeobecný vedomostný rozhľad. Test bude v rozsahu učiva, ktorý vymedzujú *Tézy pre prijímacie konanie v študijnom programe predškolská a elementárna pedagogika v akademickom roku 2022/2023*.
3. **kritérium:** Priemer známok z koncoročného hodnotenia za 1. – 3. ročník SŠ zo slovenského jazyka a literatúry, matematiky a z ľubovoľného cudzieho jazyka

|  |  |  |
| --- | --- | --- |
| **BODY** | **od** | **do** |
| **30** | 1,00 | 1,10 |
| **27** | 1,11 | 1,20 |
| **24** | 1,21 | 1,30 |
| **21** | 1,31 | 1,40 |
| **18** | 1,41 | 1,50 |
| **15** | 1,51 | 1,60 |
| **12** | 1,61 | 1,70 |
| **9** | 1,71 | 1,80 |
| **6** | 1,81 | 1,90 |
| **3** | 1,91 | 2,00 |
| **1** | 2,01 | 2,20 |
| **0** | 2,21 | a viac |

Pre udelenie bodov je dôležité, aby mal uchádzač/ka ***dôsledne vyplnenú tú časť prihlášky,*** v ktorej sa nachádzajú ***známky z predmetov*** na vysvedčení.

1. **kritérium:** Výsledky externej časti maturitnej skúšky zo slovenského jazyka a literatúry

V záujme zachovania princípu rovnosti šancí a vzhľadom k tomu, že študenti v predchádzajúcich dvoch ak. rokoch neabsolvovali externú časť maturitných skúšok, ***nebudeme toto kritérium*** prijímania uchádzačov v aktuálnom roku ***zohľadňovať.***

1. **kritérium:** Aktivity uchádzača/čky

Hodnotené budú tieto aktivity: základná umelecká škola, stredoškolská odborná činnosť (SOČ), účasť na súťažiach v umeleckých, športových, tvorivých a iných činnostiach, vzdelávacie aktivity a dobrovoľnícka činnosť v oblasti práce s deťmi predškolského a mladšieho školského veku, zapájanie sa do mimoškolských aktivít, študijný pobyt v zahraničí, zapojenie sa do programu DofE, prípadne iné činnosti, ktoré prijímacia komisia posúdi ako relevantné vo vzťahu k študijnému programu.

V bodovom hodnotení budú zohľadnené ***iba tie aktivity***, ktoré sú ***doložené certifikátmi,*** vysvedčeniami, diplomami, prípadne potvrdeniami z organizácie, kde bola aktivita vykonávaná. Doklady musia obsahovať úradnú pečiatku organizácie. V prípade, že uchádzač má tieto aktivity uvedené vo svojom životopise, no nemá ich náležite doložené, nemôže získať body.

***Doklady*** o realizovaných aktivitách uchádzač/ka ***odosiela poštou ako prílohu prihlášky.*** Doklady je možné poslať poštou aj dodatočne, najneskôr však ***do 31. mája 2023***. Rozhoduje dátum na poštovej pečiatke. Po tomto termíne ***nie je možné, aby boli uchádzačke/-ovi pridelené body za toto kritérium.*** Doklady posielajte na adresu: Pedagogická fakulta UMB, Študijné oddelenie, Mgr. Janka Korčoková, Ružová 13, 974 11 Banská Bystrica. V sprievodnom liste nezabudnite uviesť príslušnosť k študijnému programu, na ktorý sa hlásite.

1. **kolo prijímacieho konania**

Predmetom druhého kola prijímacieho konania je osobný pohovor, prostredníctvom ktorého komisia preverí komunikačné a osobnostné predpoklady uchádzačov pre výkon zvolenej profesie. Do druhého kola budú prizvaní uchádzači a uchádzačky, ktorí vyhoveli požiadavkám 1. kola. Táto informácia bude zverejnená na webovej stránke fakulty bezprostredne po vyhodnotení výsledkov prvého kola.